ອິດສະຣາແອັນ ຖະແຫຼງ ຈະຮັກສາການຮ່ວມມືກັບ ລັດເຊຍຢູ່ ຊີຣີ
(VOVWORLD) - ອິດສະຣາແອັນ ຈະສືບຕໍ່ຮ່ວມມືກັບກອງທັບລັດເຊຍ ໃນບັ້ນຮົບການທະຫານຢູ່ຊີຣີ. ນີ້ແມ່ນຄໍາຖະແຫຼງຂອງທ່ານນາຍົກລັດຖະມົນຕີ ອິດສະຣາແອັນ Benjamin Netanyahu ໄດ້ຍົກອອກມາໃນວັນທີ 25 ກັນຍາ ໃນສະພາບທີ່ການພົວພັນລະຫວ່າງ Tel Aviv ແລະ Moskva ພວມເຄັ່ງຕຶງ ເຊິ່ງກ່ຽວຂ້ອງເຖິງເຫດການຍິງເຮືອບິນຂອງ ລັດເຊຍ ຕົກ ຢູ່ ຊີຣີ.
ເມື່ອຕອບສໍາພາດຕໍ່ວົງການນັກຂ່າວ ກ່ອນການເດີນທາງໄປ ນິວຢອກ (ອາເມລິກາ) ເພື່ອເຂົ້າຮ່ວມກອງປະຊຸມສະມັດຊາໃຫຍ່ສະຫະປະຊາຊາດ, ທ່ານ Netanyahu ເນັ້ນໜັກວ່າ ກໍາລັງປ້ອງກັນຕົວຂອງ ອິດສະຣາແອັນ (IDF) ຈະຮັກສາການສົມທົບກັບກອງທັບລັດເຊຍ. ພ້ອມທັງ, ເນັ້ນໜັກວ່າ ອີຣານ ຈະສືບຕໍ່ສະກັດກັ້ນການປະກົດຕົວຂອງທະຫານ ອີຣານ ໃນໄລຍະຍາວ ຢູ່ ຊີຣີ ແລະ ສະພາບການຕົວຈິງ, ພາຍໃນ 3 ປີຜ່ານມາ ໄດ້ປະຕິບັດສໍາເລັດແຜນນະໂຍບາຍດັ່ງກ່າວ, ກໍຄືສະກັດກັ້ນການຖ່າຍທອດອາວຸດທັນສະໄໝທີ່ສຸດໃຫ້ກຸ່ມ Hezbollah ຢູ່ລີບານ.